
ŠAKIŲ RAJONO SAVIVALDYBĖS TARYBA

SPRENDIMAS

DĖL SUTIKIMO PERIMTI VALSTYBĖS TURTĄ RAJONO SAVIVALDYBĖS NUOSAVYBĖN
2014 m. balandžio 30 d. Nr. T-135
Šakiai


Rajono savivaldybės taryba, vadovaudamasi Lietuvos Respublikos Vietos savivaldos įstatymo (Žin., 1994, Nr. 55-1049; 2008, Nr. 113-4290) 6 straipsnio 30 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 6 straipsnio 2 punktu, ir atsižvelgdama į Ilguvos socialinės globos namų 2014 m. kovo 19 d. raštą, nusprendžia:


1. Sutikti perimti rajono savivaldybės nuosavybėn savarankiškajai savivaldybės funkcijai įgyvendinti (geriamojo vandens tiekimo ir nuotekų tvarkymo organizavimui) valstybei nuosavybės teise priklausantį ir šiuo metu Ilguvos socialinės globos namų patikėjimo teise valdomą nekilnojamąjį turtą, esantį Šakių rajono savivaldybėje, Ilguvos kaime:


1.1. vandentiekio bokštą (unikalus Nr. 8498-0008-8018; pažymėjimas plane – 1H1/b, bendras plotas 6,60 kv. m), siurblinę (unikalus Nr. 8498-0008-8029, pažymėjimas plane 2H1/p, užstatytas plotas 10,00 kv. m) ir kiemo statinius (unikalus Nr. 8498-0008-8036);

1.2. buitinių nuotekų tinklus (unikalus Nr. 4400-0394-0892).

2. Įgalioti rajono savivaldybės administracijos direktorių pasirašyti šio sprendimo 1 punkte nurodyto turto perdavimo-priėmimo aktą.

